ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારત સક્રિય કેસની ટકાવારી નીચે લાવવામાં સતત અગ્રેસર
કુલ નોંધાયેલા પોઝિટિવ કેસમાંથી સક્રિય કેસનું ભારણ માત્ર 13.75% છે
નવા સાજા થયેલા કુલ કેસમાંથી 74% દર્દીઓ 10 રાજ્યો/ કેન્દ્ર શાસિત પ્રદેશોમાંથી છે
25 રાજ્યો/ કેન્દ્ર શાસિત પ્રદેશોમાં નવા પુષ્ટિ થયેલા પોઝિટીવ કેસ કરતાં નવા સાજા થયેલા કેસોની સંખ્યા વધારે
ભારતમાં કુલ નોંધાયેલા કેસમાંથી હાલમાં સક્રિય હોય તેવા કેસની ટકાવારીમાં એકધારો ઘટાડો નોંધાઇ રહ્યો છે.
દેશમાં કુલ નોંધાયેલા કેસમાંથી હાલમાં સક્રિય કેસનું ભારણ 13.75% એટલે કે 9,19,023 દર્દીઓ છે.
સક્રિય કેસના ભારણમાં ઘટાડાનું વલણ એકધારું જળવાઇ રહ્યું છે અને સાથે-સાથે નવા સાજા થતા કેસની ટકાવારીમાં સતત વધારો નોંધાઇ રહ્યો છે.
દેશમાં કુલ સાજા થયેલા દર્દીઓની સંખ્યા 56,62,490 છે. સાજા થયેલા અને સક્રિય કેસ વચ્ચેનો તફાવત 47 લાખ નો આંકડો વટાવી ગયો છે.
સાજા થયેલા દર્દીઓની સંખ્યામાં એકધારો વધારો નોંધાઇ રહ્યો હોવાથી, આ તફાવત પણ સતત વધી રહ્યો છે.
નવા સાજા થયેલા દર્દીઓની મોટી સંખ્યાના કારણે રાષ્ટ્રીય સરેરાશ રિકવરી દર પણ વધુ સુધરીને 84.70% થઇ ગયો છે. છેલ્લા 24 કલાકમાં કુલ 75,787 દર્દીઓ સાજા થઇ જવાથી તેમને રજા આપવામાં આવી છે જ્યારે નવા પુષ્ટિ થયેલા પોઝિટીવ કેસની સંખ્યા 61,267 નોંધાઇ છે.
25 રાજ્યો/ કેન્દ્ર શાસિત પ્રદેશોમાં નવા પુષ્ટિ થયેલા કેસની સરખામણીએ નવા સાજા થયેલા દર્દીઓની સંખ્યા વધારે નોંધાઇ છે.
નવા સાજા થયેલા કુલ દર્દીઓમાંથી 74% દર્દીઓ 10 રાજ્યો/ કેન્દ્ર શાસિત પ્રદેશોમાં નોંધાયા છે જેમાં મહારાષ્ટ્ર, આંધ્રપ્રદેશ, કર્ણાટક, તામિલનાડુ, કેરળ, ઉત્તરપ્રદેશ, ઓડિશા, દિલ્હી, છત્તીસગઢ અને પશ્ચિમ બંગાળનો સમાવેશ થાય છે.
માત્ર મહારાષ્ટ્રમાં જ એક જ દિવસ દિવસમાં સૌથી વધુ એટલે કે લગભગ 13,000 નવા દર્દી સાજા થઇ ગયા છે.
છેલ્લા 24 કલાકમાં નવા પુષ્ટિ થયેલા કેસોનો આંકડો 61,267 નોંધાયો છે.
નવા નોંધાયેલા કેસોમાંથી 75% દર્દીઓ 10 રાજ્યો અને કેન્દ્ર શાસિત પ્રદેશોમાંથી છે. નવા કેસના ભારણમાં મહારાષ્ટ્ર સતત અગ્રેસર રહ્યું છે જ્યાં એક દિવસમાં 10,000 કરતાં વધારે નવા કેસ નોંધાયા છે જ્યારે ત્યારબાદ 7,000 કરતાં વધારે કેસ કર્ણાટકમાં નોંધાયા છે.
છેલ્લા 24 કલાકમાં 884 દર્દીઓ મૃત્યુ પામ્યા હોવાનું પણ નોંધાયું છે.
આમાંથી, અંદાજે 80% દર્દીઓ દસ રાજ્યો/ કેન્દ્ર શાસિત પ્રદેશો એટલે કે મહારાષ્ટ્ર, કર્ણાટક, ઉત્તરપ્રદેશ, તમિલનાડુ, પશ્ચિમ બંગાળ, આંધ્રપ્રદેશ, પંજાબ, છત્તીસગઢ, દિલ્હી અને મધ્યપ્રદેશમાંથી છે.
નવા નોંધાયેલા કુલ મૃત્યુમાંથી 29% દર્દીઓ મહારાષ્ટ્રમાંથી  હોવાનું નોંધાયું છે.
SD/GP/BT
સોશિયલ મીડિયા પર અમને ફોલો કરો:
(
પ્રધાનમંત્રીનું કાર્યાલય
પ્રધાનમંત્રીએ 5 ડીઆરડીઓ યંગ સાયન્ટિસ્ટ્સ લેબોરેટરીઝ રાષ્ટ્રને સમર્પિત કરી
પ્રધાનમંત્રીશ્રી નરેન્દ્ર મોદીએ આજે બેંગલુરુમાં રાષ્ટ્રને 5 સંરક્ષણ સંશોધન અને વિકાસ સંગઠન  ની યંગ સાયન્ટિસ્ટ્સ લેબોરેટરીઝ સમર્પિત કરી છે.
ડીઆરડીઓ યંગ સાયન્ટિસ્ટ લેબોરેટરીઝ  પાંચ શહેરોમાં, બેંગલોર, મુંબઇ, ચેન્નઈ, કોલકાતા અને હૈદરાબાદમાં સ્થિત છે. દરેક પ્રયોગશાળા ભાવિ સંરક્ષણ પ્રણાલીના વિકાસ, આર્ટિફિસિયલ ઇંટેલિજન્સ, ક્વોન્ટમ ટેકનોલોજી, કોગ્નેટિવ ટેકનોલોજી, એસમમેટ્રિક ટેકનોલોજી અને સ્માર્ટ મટિરીયલ્સના વિકાસમાં મહત્વની ચાવીરૂપ અદ્યતન ટેકનોલોજી પર કામ કરશે.
આવી પ્રયોગશાળાઓ શરૂ કરવાની પ્રેરણા 24 ઓગસ્ટ, 2014ના રોજ યોજાયેલા ડીઆરડીઓ એવોર્ડ સમારંભના પ્રસંગે પ્રધાનમંત્રી તરફથી મળી હતી. ત્યારબાદ શ્રી નરેન્દ્ર મોદીએ ડીઆરડીઓને યુવાનોના સશક્તિકરણ માટે નિર્ણય લેવાની સત્તા આપીને નવા સંસોધન માટે તકો આપવા જણાવ્યુ હતું.
આ પ્રસંગે બોલતા પ્રધાનમંત્રીશ્રી નરેન્દ્ર મોદીએ કહ્યું કે દેશમાં ઉભરતી ટેકનોલોજીના ક્ષેત્રમાં સંશોધન અને વિકાસની પદ્ધતિને આકાર આપવા માટે આ પ્રયોગશાળાઓ મદદ કરશે
પ્રધાનમંત્રીએ વૈજ્ઞાનિકોને નવા દાયકા માટે એક નિશ્ચિત રોડમેપ તૈયાર કરવા જણાવ્યું હતું, જ્યાં ડીઆરડીઓ ભારતના વિવિધ ક્ષેત્રોમાં વૈજ્ઞાનિક સંશોધનની દિશા અને ગતિ નક્કી કરી શકશે.
વૈજ્ઞાનિકોને સંબોધન કરતાં પ્રધાનમંત્રીએ કહ્યું હતું કે ભારતનો મિસાઇલ કાર્યક્રમ વિશ્વના ઉત્કૃષ્ટ કાર્યક્રમોમાંનો એક છે. તેમણે ભારતીય અવકાશ કાર્યક્રમ અને હવાઈ સંરક્ષણ પ્રણાલીઓની પણ પ્રશંસા કરી.
પ્રધાનમંત્રીએ કહ્યું હતું કે વૈજ્ઞાનિક સંશોધનનાં ક્ષેત્રમાં ભારતને પાછળ છોડી શકાય નહીં. તેમણે કહ્યું કે સરકાર વૈજ્ઞાનિક સમુદાય સાથે વધારાની ઝડપે ચાલવા તૈયાર છે જેથી તે રાષ્ટ્રીય સુરક્ષા માટે ઉભરતી ટેક્નોલોજીઓ અને નવીનતાઓમાટે સમય ફાળવી શકે.
તેમણે કહ્યું કે ડીઆરડીઓની નવીનતાઓ મેક ઇન ઇન્ડિયા જેવા કાર્યક્રમોને મજબૂત બનાવવામાં અને દેશમાં વાઇબ્રન્ટ સંરક્ષણ ક્ષેત્રને પ્રોત્સાહિત કરવામાં મોટી ભૂમિકા ભજવશે.
પાંચ ડીઆરડીઓ યંગ સાયન્ટિસ્ટ લેબ્સની સ્થાપના ભાવિ ટેક્નોલોજીઓના સંશોધન અને વિકાસ માટે પાયો નાખેશે. સંરક્ષણ ટેકનોલોજીમાં ભારતને ભવિષ્ય માટે તૈયાર કરવા માટે આત્મનિર્ભર બનાવવાના લક્ષ્યથી ડીઆરડીઓ માટે આ એક મોટું પગલું છે.
બેંગલુરુ ખાતે ઝડપથી વિકસી રહેલી આર્ટિફિશિયલ ઇન્ટેલિજન્સના ક્ષેત્રમાં સંશોધન કરવામાં આવશે. ક્વોન્ટમ ટેક્નોલોજીનો મહત્વનો વિસ્તાર આઈઆઈટી મુંબઇની બહાર આધારિત હશે. ભવિષ્ય સંજ્ઞાનાત્મક ટેકનોલોજીઓ પર નિર્ભર થઈ રહયું છે ત્યારે આઇઆઇટી ચેન્નાઇ સંશોધનનાં આ વિષયક્ષેત્રમાં પ્રયોગશાળા શરૂ કરશે. નવી અસમપ્રમાણ ટેકનોલોજીઓ અને એનું ભવિષ્ય જે યુદ્ધો લડવાની રીતને બદલી નાખશે તે કોલકાતાના જાદવપુર યુનિવર્સિટીના પરિસરમાં સ્થિત હશે. સ્માર્ટ મટિરીયલ્સના ગરમ અને નિર્ણાયક ક્ષેત્રમાં સંશોધન અને તેમની એપ્લિકેશનો હૈદરાબાદની બહાર આધારિત હશે.
NP/GP/DS
(Visitor Counter : 232
નાણા મંત્રાલય
પેટ્રોલિયમ અને કુદરતી ગેસ ક્ષેત્રે મોટી પહેલ
ઉજ્જવલા યોજનાના 1 કરોડ જેટલા લાભાર્થીઓને લાભ મળશે
જમ્મુ અને કાશ્મીરમાં ગેસ પાઇપલાઇન પ્રોજેક્ટ શરૂ કરવામાં આવશે
સ્વતંત્ર ગેસ વાહક પ્રણાલી પરીચાલાકની સ્થાપના કરવામાં આવશે
કોવિડ - 19 લોકડાઉન સમયગાળા દરમિયાન સરકારે દેશભરમાં બળતણનો અવિરત પુરવઠો ચાલુ રાખ્યો હતો. લોકોના જીવનમાં બળતણની આવશ્યકતાના મહત્વને ધ્યાનમાં રાખીને કેન્દ્રીય નાણાં મંત્રી શ્રીમતી નિર્મલા સીતારમણે આજે સંસદમાં કેન્દ્રીય બજેટ 2021-22 રજૂ કરતી વખતે પેટ્રોલિયમ અને કુદરતી ગેસ ક્ષેત્રે કેટલીક મહત્વપૂર્ણ પહેલની ઘોષણા કરી હતી. :
- ઉજ્જવલા યોજનાનો 1 કરોડ અતિરિક્ત લાભાર્થીઓ સુધી વ્યાપ વધારવામાં આવશે. આ યોજનાનો લાભ 8 કરોડ પરિવારો મેળવી ચુક્યા છે.
- આગામી ત્રણ વર્ષમાં, શહેરી ગેસ વિતરણ નેટવર્કમાં 100 વધારાના શહેરો ઉમેરવામાં આવશે.
- જમ્મુ અને કાશ્મીરના કેન્દ્ર શાસિત ક્ષેત્રમાં ગેસ પાઇપલાઇન પ્રોજેક્ટ શરૂ કરવામાં આવશે.
- ભેદભાવ મુક્ત તમામ કુદરતી ગેસ પાઇપલાઇન્સમાં બુકિંગ અને સામાન્ય વાહક ક્ષમતાના સંકલનને સરળ બનાવવા માટે એક સ્વતંત્ર ગેસ વાહક પ્રણાલી પરીચાલાકની સ્થાપના કરવામાં આવશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી અને કેનેડાના પ્રધાનમંત્રી વચ્ચે ટેલીફોન પર ચર્ચા થઇ
પ્રધાનમંત્રીએ આજે કેનેડાના પ્રધાનમંત્રી મહામહિમ જસ્ટિન ટ્રુડો સાથે ટેલીફોન પર ચર્ચા કરી હતી.
બંને મહાનુભવોએ સમગ્ર વિશ્વમાં ફેલાયેલી કોવિડ-19 મહામારીના ઉપદ્રવના કારણે ઉભી થયેલી પ્રવર્તમાન સ્થિતિની ચર્ચા કરી હતી. વૈશ્વિક એકતા અને સહકાર, પૂરવઠા સાંકળની જાળવણી અને સંશોધનની પ્રવૃત્તિઓમાં સહયોગના મહત્વ પર બંને એકમત થયા હતા.
કેનેડામાં વસતા ભારતીય નાગરકો જેમા ખાસ કરીને વિદ્યાર્થીઓને વર્તમાન પરિસ્થિતિમાં પૂરતો સહકાર અને મદદ કરવા બદલ પ્રધાનમંત્રીએ કેનેડાના પ્રધાનમંત્રીનો આભાર વ્યક્ત કર્યો હતો. ભારતમાં વસતા કેનેડાના નાગરિકોને ભારત સરકારે કરેલી મદદની પણ કેનેડાના પ્રધાનમંત્રી ટ્રુડોએ પ્રશંસા કરી હતી.
ભારત ફાર્માસ્યુટિકલ ક્ષેત્રે પોતાની ઉત્પાદન ક્ષમતાના કારણે કેનેડા સહિત સમગ્ર દુનિયામાં પોતાની રીતે શ્રેષ્ઠ પ્રયાસો સાથે મદદ કરવાનું ચાલુ રાખશે તેવી પ્રધાનમંત્રીએ ખાતરી આપી હતી.
આ મહામારી સામે લડવાના વૈશ્વિક પ્રયાસોમાં અને તેમાં ખાસ કરીને કોવિડ-19ના ઉપચારાત્મક ઉકેલો અને રસી શોધવા માટે સંશોધન અને ટેકનોલોજી ક્ષેત્રે સહયોગમાં ભારત અને કેનેડાની ભાગદારી અર્થપૂર્ણ યોગદાન આપશે તે બાબતે બંને નેતાઓ સંમત થયા હતા.
GP/DS
(
પ્રધાનમંત્રીનું કાર્યાલય
પ્રધાનમંત્રી નરેન્દ્ર મોદીએ ઈઝરાયેલના પ્રધાનમંત્રી સાથે વાત કરી
પીએમ નેતન્યાહુએ ભારતના ચંદ્રયાન-3 મિશનની સફળતા માટે પીએમને અભિનંદન પાઠવ્યા
પીએમ આ ઉષ્માભરી શુભેચ્છા માટે તેમનો આભાર માને છે
પ્રધાનમંત્રી નરેન્દ્ર મોદીને ઇઝરાયેલના પ્રધાનમંત્રી H.E. શ્રી બેન્જામિન નેતન્યાહુ તરફથી ચંદ્રના દક્ષિણ ધ્રુવ પર ચંદ્રયાન-3ના સફળ ઉતરાણ પર અભિનંદનનો ટેલિફોન કૉલ મળ્યો.
આ ઉષ્માપૂર્ણ અને વિચારશીલ શુભેચ્છાની પ્રશંસા કરતા, પીએમ એ ભારતના લોકો વતી તેમનો આભાર માન્યો અને સંદેશ આપ્યો કે ચંદ્રયાનની સફળતા સમગ્ર માનવતા માટે, ખાસ કરીને ગ્લોબલ સાઉથના દેશો માટે શુભ સંકેત છે.
બંને નેતાઓ સંપર્કમાં રહેવા સંમત થયા હતા.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ઉપરાષ્ટ્રપતિ સચિવાલય
ઉપરાષ્ટ્રપતિએ બાર્સિલોનામાં આતંકવાદી હુમલાની નિંદા કરી
નવી દિલ્હી 18-08-2017
ઉપરાષ્ટ્રપતિ શ્રી એમ વેંકૈયા નાયડુએ બાર્સિલોના, સ્પેનમાં થયેલા આંતકવાદી હુમલાની નિંદા કરી છે. પોતાના સંદેશમાં તેમણે કહ્યું કે આવું બર્બર અને નિંદનીય કૃત્યને ન્યાયપૂર્ણ ના કહી શકાય અને આજે માનવતાની સામે સૌથી મોટું જોખમ આતંકવાદ છે. તેમણે કહ્યું કે માત્ર સમન્વિત વૈશ્વિક પ્રયાસો થી જ આંતરરાષ્ટ્રીય આતંકવાદનો નાશ કરી શકાય છે.
ઉપરાષ્ટ્રપતિના સંદેશનો મૂળપાઠ નીચે મુજબ છે :
‘મને બાર્સિલોના, સ્પેનમાં થયેલ આતંકવાદી હુમલાની બાબતમાં જાણીને અત્યંત દુઃખ થયું છે. મારી સંવેદનાઓ અને પ્રાર્થના શોક સંતપ્ત પરિવારજનો અને ઘાયલો સાથે છે.
આવું બર્બર અને નિંદનીય કૃત્ય ક્યારેય પણ ન્યાયપૂર્ણ ના કહી શકાય. આજે માનવતાની સામે આતંકવાદ સૌથી મોટું જોખમ છે.
આંતરરાષ્ટ્રીય આતંકવાદનો ખાતમો માત્ર સમન્વિત વૈશ્વિક પ્રયાસોથી જ કરી શકાય તેમ છે. સંકટની ઘડીમાં અમે સ્પેનની સરકાર અને ત્યાંના લોકોની સાથે છીએ અને હુમલાખોરોનો સામનો કરવાની ઝડપી કાર્યવાહીની અમે પ્રશંસા કરીએ છીએ. હું શોક સંતપ્ત પરિવારો માટે પ્રાર્થના કરું છું અને ઘાયલોને ઝડપથી સાજા થવાની પણ પ્રાર્થના કરું છું.’
AP/JK/GP
(Visitor Counter : 106
પ્રધાનમંત્રીનું કાર્યાલય
સંસદના શિયાળુ સત્રનાં પ્રારંભે મીડિયાને પ્રધાનમંત્રીના નિવેદનનો મૂળપાઠ
નમસ્કાર સાથીઓ, શિયાળુ સત્રમાં આપ સૌનું સ્વાગત છે. આ સત્ર મહત્વપૂર્ણ છે. સરકાર તરફથી ઘણા મહત્વપૂર્ણ વિષયો, જે જનહિતમાં છે, દેશહિતમાં છે અને સૌનો પ્રયત્ન રહે કે જેટલા વધુમાં વધુ કાર્યો અમે જનહિતમાં કરી શકીએ, લોકહિતમાં કરી શકીએ. મને વિશ્વાસ છે કે સદનનાં બધા સભ્યો આ ભાવનાનો આદર કરીને આગળ વધશે. અમારો નિરંતર પ્રયત્ન રહે છે કે બધા વિષયો પર ચર્ચા થાય. ખૂલીને ચર્ચા થાય, તેજ-તર્રાર ચર્ચા થાય, તીખી તમતમતી ચર્ચા થાય, પણ ચર્ચા થાય. વાદ થાય, વિવાદ થાય, સંવાદ થાય, એ થવો જ જોઈએ અને એટલા માટે અમારી વિનંતી રહેશે, અમારો આગ્રહ રહેશે કે સદન નિર્ધારિત સમય કરતા પણ વધુ સમય કામ કરે. બધા જ મહત્વપૂર્ણ વિષયોને પરિણામો સુધી પહોંચાડે. ચર્ચા કરીને તેને વધુ સાર્થક બનાવવા માટે અને વધુ મજબૂત બનાવવા માટેનો પ્રયાસ થાય અને મને વિશ્વાસ છે કે બધા જ રાજનૈતિક પક્ષો જે મે મહિનામાં આવી રહેલી પરીક્ષા માટે સજ્જ થઈ રહ્યા છે, તો જરૂરથી જનતા જનાર્દનનું ધ્યાન રાખીને આ સત્રનો સર્વાધિક ઉપયોગ જનહિત માટે કરશે, પક્ષના હિત માટે નહિં કરે. આ વિશ્વાસ સાથે મારી સૌને ખૂબ-ખૂબ શુભકામનાઓ.
ધન્યવાદ!
NP/J.Khunt/RP
(Visitor Counter : 135
પ્રધાનમંત્રીનું કાર્યાલય
પ્રધાનમંત્રીએ પીએમ સંગ્રહાલય, 5G લોન્ચ, અમદાવાદ મેટ્રો અને અંબાજી રિનોવેશન પર નાગરિકોની ટિપ્પણીઓનો જવાબ આપ્યો
પ્રધાનમંત્રી શ્રી નરેન્દ્ર મોદીએ પ્રધાનમંત્રી સંગ્રહાલયથી લઈને 5G લોન્ચ, અમદાવાદ મેટ્રો અને અંબાજી રિનોવેશન સુધીના મુદ્દાઓ પર નાગરિકોના વિવિધ વિભાગને જવાબ આપ્યો છે.
પ્રધાન મંત્રી સંગ્રહાલય પર
ગેમ ચેન્જર તરીકે અમદાવાદ મેટ્રો પર
5G જેવી વિકાસની પહેલ પર માતાની ખુશી પર
વધુ પ્રવાસીઓ અને શ્રદ્ધાળુઓને અંબાજીની મુલાકાત લેવા વિનંતી કરવા પર, જ્યાં છેલ્લા કેટલાક વર્ષોમાં મહાન કાર્ય કરવામાં આવ્યું છે. આમાં 51 શક્તિપીઠોના મંદિરો, ગબ્બર તીર્થ પરનું કામ અને સ્વચ્છતા પર ધ્યાન આપવાનો સમાવેશ થાય છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને જાપાનના પ્રધાનમંત્રી મહામહિમ શ્રી સુગા યોશિહિડે વચ્ચે ટેલિફોનિક મંત્રણા
પ્રધાનમંત્રી શ્રી નરેન્દ્રએ આજે જાપાનના પ્રધાનમંત્રી મહામહિમ શ્રી સુગા યોશિહિડે સાથે ટેલિફોન પર મંત્રણા યોજી હતી.
બંને નેતાઓએ પોતપોતાના દેશમાં પ્રવર્તી રહેલી કોરોનાની વર્તમાન પરિસ્થિતિ અંગે ચર્ચા કરવા ઉપરાંત આ મહામારીને કારણે સર્જાયેલા કેટલાક વૈશ્વિક અને પ્રાંતિય પડકારો અંગે વિચારોનું આદાન પ્રદાન કર્યું હતું. તેમણે આ સમસ્યામાંથી બહાર આવવા માટે ભારત-જાપાન વચ્ચેના સહકારના મહત્વ અંગે પણ ચર્ચા કરી હતી જેમાં સ્થિતિસ્થાપકતા રચવા પ્રત્યે કામગીરી, પુરવઠા માટે વિવિધતા અને વિશ્વાસપાત્ર ચેઇન અને જરૂરી ચીજવસ્તુઓ અને ટેકનોલોજીનો પુરવઠો પૂરો પાડવા તથા ઉત્પાદકતા અને સ્કીલના વિકાસ માટે નવી ભાગીદારી વિકસાવવા જેવી બાબતોનો સમાવેશ થતો હતો. હાલની સ્થિતિમાં બંને નેતાઓએ નિશ્ચિત કૌશલ્ય ધરવતા કામદારો  અંગેના કરારના અમલીકરણની જરૂરિયાત પર ભાર મૂક્યો હતો જેનાથી તેમની શક્તિનો ઉપયોગ કરી શકાય અને બંને પક્ષને પરસ્પર લાભ થાય. તેમણે મુંબઈ-અમદાવાદ હાઈ સ્પિડ રેલ  પ્રોજેક્ટને આ
સહકારનું શ્રેષ્ઠ ઉદાહરણ ગણાવીને તેના અમલ માટે થઈ રહેલી પ્રગતિને પણ આવકારી હતી.
કોરોનાની મહામારીની પરિસ્થિતિમાં બંને દેશમાં વસતા એકબીજાના નિવાસી નાગરિકોને મળતા સહકાર અને સવલતની પણ બંને મહાનુભાવોએ પ્રશંસા કરી હતી અને આ પ્રકારનો સહકાર જારી રાખવા માટે સહમત થયા હતા.
કોરોનાની પ્રવર્તમાન પરિસ્થિતિમાં ભારતને જરૂરી સહાય પૂરી પાડવા બદલ પ્રધાનમંત્રી શ્રી નરેન્દ્ર મોદીએ જાપાનના પ્રધાનમંત્રી સુગાનો આભાર વ્યક્ત કર્યો હતો. પ્રધાનમંત્રી શ્રી મોદીએ એવી પણ આશા વ્યક્ત કરી હતી કે કોવીડ-19ની સ્થિતિમાં સુધારો આવે તેવા સંજોગોમાં જાપાનના પ્રધાનમંત્રી શ્રી સુગાને વહેલી તકે ભારતમાં આવકારવા તેઓ તૈયાર છે.
SD/GP/JD/PC
(
પ્રધાનમંત્રીનું કાર્યાલય
પ્રધાનમંત્રી શ્રીએ રાજમાતા જીજાઉને તેમની જયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ રાજમાતા જીજાઉને તેમની જયંતિ પર શ્રદ્ધાંજલિ અર્પી છે અને કહ્યું છે કે છત્રપતિ શિવાજી મહારાજ જેવા મહાન વ્યક્તિના માર્ગદર્શન માટે તેમનું નામ હંમેશા આપણા ઈતિહાસનો એક ભાગ રહેશે.
એક ટ્વીટમાં, પ્રધાનમંત્રી શ્રીએ કહ્યુંઃ
"राजमाता जिजाऊ म्हणजे धैर्याचे दुसरे नाव. नारी शक्तीचे दर्शन जिजाऊंमधून होते. छत्रपती शिवाजी महाराजांना घडवणाऱ्या मार्गदर्शक म्हणून त्यांचे नाव आपल्या इतिहासात नेहमीच जोडले जाईल. त्यांनी कायमच लोकांच्या कल्याणासाठी काम केले. त्यांच्या जयंतीनिमित्त त्यांना अभिवादन."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 39.59 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 1.51 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 39.59 કરોડ  થી વધુ રસી પૂરી પાડી છે અને બીજા 30,250 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 38,07,68,770 રસી  થયો છે.
હાલમાં, કોવિડ-19 રસીના 1.51 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 191
સમાજીક ન્યાય અને અધિકારીતા મંત્રાલય
કેન્દ્રીય ગૃહ અને સહકારિતા મંત્રી, શ્રી અમિત શાહ 9 ફેબ્રુઆરી, 2023ના રોજ 25 વ્યસન સારવાર સુવિધાઓ  રાષ્ટ્રને સમર્પિત કરશે
સામાજિક ન્યાય અને અધિકારીતા મંત્રાલય દ્વારા આયોજિત નશા મુક્ત ભારત અભિયાનના એક કાર્યક્રમમાં એટીએફને સમર્પિત કરવામાં આવશે.
સામાજિક ન્યાય અને સશક્તિકરણ મંત્રાલય 09.02.2023 ના રોજ સવારે 11:00 વાગ્યે ડૉ. આંબેડકર ઇન્ટરનેશનલ સેન્ટર, ભીમ ઓડિટોરિયમ, 15 જનપથ, નવી દિલ્હી ખાતે રાષ્ટ્રને વ્યસન મુક્તિ સુવિધાઓ  સમર્પિત કરવા માટે નશા મુક્ત ભારત અભિયાનનું આયોજન કરશે.
કેન્દ્રીય ગૃહ અને સહકારિતા મંત્રી, શ્રી અમિત શાહ આ કાર્યક્રમમાં રાષ્ટ્રને કુલ 25 વ્યસન સારવાર સુવિધાઓ  એનાયત કરશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 132
પ્રધાનમંત્રીનું કાર્યાલય
પ્રધાનમંત્રીએ સંસદ સભ્ય સુનીતા દુગ્ગલ દ્વારા મહાત્મા ફુલેના વારસા પરનો લેખ શેર કર્યો
પ્રધાનમંત્રી શ્રી નરેન્દ્ર મોદીએ લોકસભાના સાંસદ સુનીતા દુગ્ગલનો એક લેખ શેર કર્યો છે. આ લેખ 'મહાત્મા ફુલેના વારસાના સાચી વારસદાર વંચિત મહિલાઓના સશક્તિકરણ પર છે.'
પ્રધાનમંત્રીએ ટ્વીટ કર્યું:
"'મહાત્મા ફુલેના વંચિત મહિલાઓના સશક્તિકરણના વારસાના સાચા વારસદાર.'
લોકસભા સાંસદનો આ લેખ જરૂર વાંચો
@સુનીતાદુગ્ગલ7
https://news18.com/news/opinion/the-true-inheritor-of-jyotiba-phules-legacy-of-empowering-underprivileged-women-4964096.html”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મોરેશિયસના પ્રધાનમંત્રી જગન્નાથને ફોન કરી અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મોરેશિયસના પ્રધાનમંત્રી પ્રવિંદ કુમાર જગન્નાથ સાથે ટેલિફોનિક વાર્તાલાપ કર્યો હતો અને તાજેતરમાં ત્યાં યોજાયેલી ચૂંટણીઓમાં તેમના વિજય બદલ તેમને અભિનંદન પાઠવ્યા હતા.
પ્રધાનમંત્રી મોદીએ જણાવ્યું હતું કે, મોરેશિયસના લોકોએ પ્રધાનમંત્રી જગન્નાથના નેતૃત્ત્વમાં ભરોસો મૂક્યો છે. આ વિજયથી મોરેશિયસ સરકારની વિકાસલક્ષી નીતિઓને જનતાના સમર્થનની ખાતરી થઇ છે. પારસ્પરિક ફાયદા માટે બંને દેશો વચ્ચે નજીકના અને વ્યાપક સહકાર માટે ભારત પોતાની કટિબદ્ધતા પર કાયમ હોવાનો તેમણે પુનરોચ્ચાર કર્યો હતો.
પ્રધાનમંત્રી જગન્નાથે પ્રધાનમંત્રી મોદીનો આભાર વ્યક્ત કર્યો હતો અને આ વિશેષ નેતૃત્ત્વને ભારત સાથે મળીને આગળ વધારવાની તેમજ દ્વિપક્ષીય સહકાર વધુ મજબૂત કરવાની ઇચ્છા વ્યક્ત કરી હતી. તાજેતરમાં અપ્રવાસી દિવસની ઉજવણીમાં મુખ્ય અતિથિ તરીકે ઉત્તરપ્રદેશના રાજ્યપાલની ઉપસ્થિતિ બદલ પણ તેમણે ભારત સરકારનો આભાર વ્યક્ત કર્યો હતો.
પ્રધાનમંત્રી મોદીએ તેમને વહેલી તકે અનુકૂળતા અનુસાર ભારતની મુલાકાત લેવાનું આમંત્રણ પાઠવ્યું હતું જેનો પ્રધાનમંત્રી જગન્નાથે સ્વીકાર કર્યો હતો.
RP
(Visitor Counter : 91
મંત્રીમંડળ
મંત્રીમંડળે ભારત અને મોરોક્કો વચ્ચે આતંકવાદનો સામનો કરવા સંયુક્ત કાર્ય જૂથ સ્થાપિત કરવા માટેનાં સમજૂતી કરાર ને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને મોરોક્કો વચ્ચે આતંકવાદનો સામનો કરવા માટે સંયુક્ત કાર્ય જૂથ  સ્થાપિત કરવા માટેનાં એક સમજૂતી કરાર ને મંજૂરી આપી છે.
ભારત અને મોરોક્કો દ્વારા આતંકવાદનો સામનો કરવા પર જેડબલ્યુજીની સ્થાપનાથી આતંકવાદી હુમલાઓ સાથે સંબંધિત કેસોમાં મદદ મળશે. એટલે આ એમઓયુ આતંકવાદી પ્રવૃત્તિઓ પર માહિતી મેળવવા/માહિતીનું આદાન-પ્રદાન કરવા માટે આધાર બનશે.
RP
(Visitor Counter : 65
પ્રધાનમંત્રીનું કાર્યાલય
પ્રધાનમંત્રીની ઓસ્ટ્રેલિયન અગ્રણી હસ્તીઓ સાથે મુલાકાત
પ્રધાનમંત્રી શ્રી નરેન્દ્ર મોદી આજે સિડનીમાં અલગ-અલગ બેઠકોમાં ઓસ્ટ્રેલિયાની અનેક અગ્રણી હસ્તીઓને મળ્યા હતા. આ વ્યક્તિઓમાં શામેલ હસ્તીઓ નીચે મુજબ છે:
- પ્રોફેસર બ્રાયન પી. શ્મિટ, ભૌતિકશાસ્ત્રમાં નોબલ પુરસ્કાર વિજેતા અને ઓસ્ટ્રેલિયન નેશનલ યુનિવર્સિટી, કેનબેરાના વાઇસ-ચાન્સેલર અને પ્રમુખ
- શ્રી માર્ક બલ્લા, બિઝનેસ નિષ્ણાત અને માનવતાવાદી મુદ્દાઓ પર કુશળ જાહેર વક્તા
- શ્રીમતી ડેનિયલ મેટ સુલિવાન, આદિવાસી કલાકાર
- સુશ્રી સારાહ ટોડ, આંતરરાષ્ટ્રીય રસોઇયા, રેસ્ટોરેચર, ટીવી હોસ્ટ, વક્તા અને ઉદ્યોગસાહસિક
- પ્રોફેસર ટોબી વોલ્શ, મુખ્ય વૈજ્ઞાનિક, આર્ટિફિશિયલ ઇન્ટેલિજન્સ ઇન્સ્ટિટ્યૂટ, યુનિવર્સિટી ઓફ ન્યૂ સાઉથ વેલ્સ, સિડની
એસોસિયેટ પ્રોફેસર સાલ્વાટોર બેબોન્સ, સમાજશાસ્ત્રી, સંશોધક અને લેખક
- શ્રી ગાય થિયોડોર સેબેસ્ટિયન, અગ્રણી ઓસ્ટ્રેલિયન ગાયક
પ્રધાનમંત્રીએ તેમની સિદ્ધિઓ પર તેમને અભિનંદન આપ્યા અને ભારત-ઓસ્ટ્રેલિયા સંબંધોને મજબૂત કરવામાં યોગદાન આપવા માટે પ્રોત્સાહિત કર્યા.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
નાણાકીય વર્ષ 2019-20 માટે GSTR-9 અને GSTR-9C ભરવાની છેલ્લી તારીખ 31.03.2021 સુધી લંબાવવામાં આવી
તા. 30.12.2020ના રોજ બહાર પાડવામાં આવેલી અધિસૂચના નંબર. 95/2020- કેન્દ્રીય કરવેરા અનુસાર નાણાકીય વર્ષ 2019-20 માટે CGST અધિનિયમની કલમ 44 સાથે વંચાતા CSGT નિયમોના નિયમ 80 અંતર્ગત વાર્ષિક રીટર્ન  ભરવાની છેલ્લી તારીખ અગાઉ 31.12.2020થી લંબાવીને 28.02.2021 કરવામાં આવી હતી. કરદાતાઓને આ નિર્ધારિત સમય મર્યાદાને પહોંચી વળવામાં પડેલી મુશ્કેલીઓને ધ્યાનમાં રાખીને સરકારે નાણાકીય વર્ષ 2019-20 માટે GSTR-9 અને GSTR-9C ભરવાની છેલ્લી તારીખ વધુ લંબાવીને 31.03.2021 કરવાનો નિર્ણય લીધો છે જે ભારતના ચૂંટણી પંચની મંજૂરી સાથે લેવામાં આવેલો છે. આ અખબારી યાદી કરદાતાઓને જાણ કરવાના ઉદ્દેશથી બહાર પાડવામાં આવી છે જેથી તેઓ તદઅનુસાર તેમના રીટર્ન ફાઇલ કરવાનું આયોજન કરી શકે. આ નિર્ણયને અમલમાં મૂકવા માટે યોગ્ય અધિસૂચના બહાર પાડવામાં આવી રહી છે.
SD/GP/JD
(Visitor Counter : 192
માનવ સંસાધન વિકાસ મંત્રાલય
કેન્દ્રીય માનવ સંસાધન વિકાસ મંત્રી શ્રી રમેશ પોખરીયાલ ‘નિશંક’ દ્વારા ભારતના ઓનલાઈન શિક્ષણ ઇકોસિસ્ટમને સુધારવા માટે આઈડિયાના ક્રાઉડ સોર્સિંગ માટે એક અઠવાડિયુ ચાલે તેવા ‘ભારત પઢે ઓનલાઈન’ કાર્યક્રમનો પ્રારંભ કરવામાં આવ્યો
આ અંગેના વિચારો 16 એપ્રિલ 2020 સુધીમાં ટ્વીટર પર #BharatPadheOnline નો ઉપયોગ કરીને અને @HRDMinistry તથા @DrRPNishank ને નોટિફાય કરીને તેમજ bharatpadheonline.mhrd@gmail.com પર શેર કરી શકાશે
આ અભિયાનનો ઉદ્દેશ્ય ભારતના શ્રેષ્ઠ બુદ્ધિમાનોને આમંત્રિત કરવાનો અને ઓનલાઈન શિક્ષણના અવરોધો પાર કરીને સીધા માનવ સંસાધન વિકાસ મંત્રાલય સાથે જોડાઈ તેને સૂચનો/ઉપાયો વહેંચવાનો અને સાથે જ ઉપલબ્ધ ડિજિટલ શિક્ષણ મંચોને પ્રોત્સાહન આપવાનો છે – શ્રી રમેશ પોખરીયાલ ‘નિશંક’
કેન્દ્રીય માનવ સંસાધન વિકાસ મંત્રી શ્રી રમેશ પોખરીયાલ ‘નિશંક’ દ્વારા આજે નવી દિલ્હીમાં ભારતના ઓનલાઈન શિક્ષણ ઇકોસિસ્ટમને સુધારવા માટે મોટી સંખ્યામાં વિચારો એકત્રિત કરવા માટે એક અઠવાડિયા સુધી ચાલનારા ‘ભારત પઢે ઓનલાઈન’ કેમ્પેઈનનો પ્રારંભ કરવામાં આવ્યો હતો. આ પ્રસંગે બોલતા કેન્દ્રીય મંત્રીએ જણાવ્યું હતું કે આ કેમ્પેઈનનો ઉદ્દેશ્ય એક તરફ ઉપલબ્ધ ડિજિટલ શિક્ષણ મંચોને પ્રોત્સાહન પૂરું પાડવાનો અને બીજી તરફ ઓનલાઈન શિક્ષણમાં આવતા અવરોધોને દૂર કરવા માટે માનવ સંસાધન વિકાસ મંત્રાલય સાથે પ્રત્યક્ષ પણે પોતાના સૂચનો/ઉપાયોને વહેંચી શકે તે માટે ભારતના તમામ બુદ્ધિમાનોને આમંત્રિત કરવાનો છે. શ્રી નિશંકે જણાવ્યું હતું કે વિચારોને bharatpadheonline.mhrd[at]gmail[dot]com પર અને ટ્વીટર ઉપર #BharatPadheOnline નો ઉપયોગ કરીને 16 એપ્રિલ 2020 સુધી મોકલી શકાશે. ટ્વીટરનો ઉપયોગ કરતી વખતે વ્યક્તિએ @HRDMinistry અને @DrRPNishank ને ટેગ કરવા જરૂરી છે જેથી કરીને વિચારોની સુચના અમને મળતી રહે, તેમણે ઉમેર્યું હતું. મંત્રીએ જણાવ્યું કે તેઓ વ્યક્તિગત રીતે સૂચનો જાણવા માંગશે.
પોખરીયાલે જણાવ્યું હતું કે તેમાં શિક્ષકો અને વિદ્યાર્થીઓ અમારા મુખ્ય લક્ષ્યાંકિત પ્રેક્ષક છે અને તેમણે આશા વ્યક્ત કરી હતી કે તેઓ વર્તમાન ઓનલાઈન શિક્ષણ પ્રણાલીઓને સુધારવા માટે આ કેમ્પેઈનમાં હૃદયપૂર્વક ભાગ લેશે. તેમણે જણાવ્યું હતું કે જે વિદ્યાર્થીઓ વર્તમાન સમયમાં શાળામાં અથવા ઉચ્ચ શૈક્ષણિક સંસ્થાનોમાં અભ્યાસ કરી રહ્યા છે તેઓ જ દરરોજ વર્તમાન સમયમાં ઉપસ્થિત આ ડિજિટલ પ્લેટફોર્મ કે જે વિવિધ કોર્સ ઉપલબ્ધ કરાવે છે તેની સાથે સંકળાયેલા છે. તેઓ વર્તમાન ઓનલાઈન પ્લેટફોર્મમાં કઈ વસ્તુઓની અછત છે અને અમે તેને કઈ રીતે વધુ અસરકારક બનાવી શકીએ તેમ છીએ તે અંગે વિચારોનું આદાનપ્રદાન કરી શકે છે.
તેમણે વધુમાં ઉમેર્યું કે સમગ્ર દેશમાં શિક્ષકો પણ આગળ આવી શકે છે અને શિક્ષણના ક્ષેત્રમાં તેમના અનુભવો અને તજજ્ઞતા સાથે પોતાનું યોગદાન આપી શકે છે. આ માટેનો સંવાદ એ પ્રશ્ન પૂછીને શરુ કરી શકાય કે તેમને શું લાગે છે કે એક આદર્શ ઓનલાઈન શિક્ષણ ઈકોસિસ્ટમ કયા પ્રકારનું હોવું જોઈએ? અથવા ભારતના વર્તમાન ઓનલાઈન શિક્ષણ પરિદ્રશ્યની શું મર્યાદાઓ છે? પરંપરાગત વર્ગખંડોમાં તેઓ કેવા પડકારોનો સામનો કરી રહ્યા છે કે જેને ઓનલાઈન શિક્ષણ દ્વારા ઉકેલી શકાય તેમ છે?
શ્રી નિશંકે એકવાર ફરી તમામ ભારતીય સાથીઓને ભારતમાં ઓનલાઈન શિક્ષણને સક્રિય કરવા માટેની આ નવીન પહેલમાં ભાગ લેવા માટે વિનંતી કરી હતી.
GP/RP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 72.37 કરોડ લોકોને રસી આપવામાં આવી
છેલ્લા 24 કલાકમાં ભારતમાં 34,973 નવા કેસ નોંધાયા
સક્રિય કેસ કુલ કેસનાં 1.18% થયા
ભારતમાં સક્રિય કેસનું ભારણ 3,90,646 થયું
સાજા થવાનો દર હાલમાં 97.49% નોંધાયો
છેલ્લા 24 કલાકમાં 37,681 દર્દીઓ સાજા થયા, કુલ વધીને 3,23,42,299 દર્દીઓ સાજા થયા
સાપ્તાહિક પોઝિટિવીટી દર છેલ્લા 77 દિવસથી 3% કરતા ઓછો થઈ ગયો છે, હાલમાં 2.31% છે
દૈનિક પોઝિટિવીટી દર 1.96% પહોંચ્યો, છેલ્લા 1 દિવસથી 3% કરતા ઓછો
કુલ 53.86 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી સિવિલ સર્વિસ ડે પર, જાહેર વહીવટમાં શ્રેષ્ઠતા માટેના પ્રધાનમંત્રી પુરસ્કાર એનાયત કરશે
નાગરિક સેવા દિવસ નિમિત્તે, પ્રધાનમંત્રી શ્રી નરેન્દ્ર મોદી 21 એપ્રિલ 2022ના રોજ સવારે 11 વાગ્યે નવી દિલ્હીના વિજ્ઞાન ભવન ખાતે જાહેર વહીવટમાં શ્રેષ્ઠતા માટેના પ્રધાનમંત્રી પુરસ્કાર એનાયત કરશે. આ કાર્યક્રમ દરમિયાન તેઓ સિવિલ સર્વન્ટ્સને પણ સંબોધિત કરશે.
સામાન્ય નાગરિકોના કલ્યાણ માટે જિલ્લાઓ/અમલીકરણ એકમો અને કેન્દ્રીય/રાજ્ય સંસ્થાઓ દ્વારા કરવામાં આવેલ અસાધારણ અને નવીન કાર્યને માન્યતા આપવાના હેતુથી જાહેર વહીવટમાં શ્રેષ્ઠતા માટેના પ્રધાનમંત્રીના પુરસ્કારોની સ્થાપના કરવામાં આવી છે. તેમને ઓળખાયેલ અગ્રતા કાર્યક્રમો અને નવીનતાના અસરકારક અમલીકરણ માટે પણ એનાયત કરવામાં આવે છે.
નીચેના પાંચ ઓળખાયેલ અગ્રતા કાર્યક્રમોમાં કરવામાં આવેલ અનુકરણીય કાર્યને પુરસ્કારો આપવામાં આવશે જે સિવિલ સર્વિસ ડે 2022 પર રજૂ કરવામાં આવનાર છે:  "જન ભાગીદારી" અથવા પોષણ અભિયાનમાં લોકોની ભાગીદારીને પ્રોત્સાહન આપવું,  રમતગમત અને સુખાકારીમાં શ્રેષ્ઠતાને પ્રોત્સાહન આપવું ખેલો ઈન્ડિયા સ્કીમ,  પીએમ સ્વનિધિ યોજનામાં ડિજિટલ પેમેન્ટ્સ અને સુશાસન,  વન ડિસ્ટ્રિક્ટ વન પ્રોડક્ટ સ્કીમ દ્વારા સર્વગ્રાહી વિકાસ,  માનવ હસ્તક્ષેપ વિના સીમલેસ, એન્ડ-ટુ-એન્ડ સેવાઓની ડિલિવરી.
આ વર્ષે 5 ઓળખાયેલ પ્રાધાન્યતા કાર્યક્રમો અને જાહેર વહીવટ/સેવાઓના વિતરણ વગેરેના ક્ષેત્રમાં નવીનતાઓ માટે કુલ 16 પુરસ્કારો આપવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(